
RAPORT DE SPECIALITATE
NR. 12322/ 26 11 2024
al proiectului de hotărâre nr. 125 din 26.11.2024 privind aprobarea trecerii în proprietatea publică a comunei Macea a unui teren din intravilanul localităţii Macea, având destinaţia de stradă, precum și a documentației cadastrale de primă înscriere a acestuia

În estul localităţii Macea, în intravilan, există un teren cu destinaţia de stradă, Dr2235.
Strada a fost determinată, atât ca amplasament, cât și ca întindere și poziționare, pe baza planurilor de identificare și delimitare întocmite de către SC Geo Topo SRL. 
Întrucât străzile - potrivit prevederilor art. 8 lit. c) din Ordonanța Guvernului nr. 43/1997 privind regimul drumurilor, republicată, cu modificările și completările ulterioare şi a prevederilor art. 286 alin. (4), coroborat cu Anexa 4 pct. 1 din OUG 57/2019 privind codul administrativ – fac parte din domeniul public a comunei, este necesară trecerea străzii identificată conform celor de mai sus în proprietatea publică a Comunei Macea şi înscrierea sa în cartea funciară.
În temeiul art. 136 alin. (8) lit. b) și alin (10) din Codul administrativ aprobat prin Ordonanța de Urgență a Guvernului nr. 57/2019 propunem Consiliului local Macea să aprobe proiectul de hotărâre nr. 125/26 11 2024 privind aprobarea trecerii în proprietatea publică a comunei Macea a unui teren din intravilanul localităţii Macea, Dr2235, având destinaţia de stradă, precum și a documentației cadastrale de primă înscriere a acestuia.

